DĖL ŠILALĖS RAJONO SAVIVALDYBĖS ADMINISTRACIJOS KALTINĖNŲ SENIŪNIJOS IŠPLĖSTINĖS SENIŪNAIČIŲ SUEIGOS ATRINKTO PROJEKTO FINANSAVIMO IR LĖŠŲ SKYRIMO PROJEKTO ĮGYVENDINIMUI 2019 METAIS

2019 m. rugpjūčio 20 d. Nr. DĮV-664

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2019 m. gegužės 30 d. įsakymu Nr. DĮV-484 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 24 ir 26 punktais, atsižvelgdamas į Kaltinėnų seniūnijos išplėstinės seniūnaičių sueigos 2019 m. rugpjūčio 14 d. protokolą Nr. D3-30-(1.5):

 1. S k i r i u 1346,00 Eur Gineikių kaimo bendruomenei projekto „Puoselėkim bendruomenės patalpas“ įgyvendinimui, bendruomenės akcijos ir iniciatyvos, skirtos viešųjų erdvių ir aplinkos kokybei gerinti veiklos organizavimui (roletų ir tinklelių nuo vabzdžių su montavimo darbais pirkimo bei transporto išlaidoms apmokėti) 2019 m. III ketvirtyje.

1. P a v e d u Gineikų kaimo bendruomenės pirmininkui ne vėliau kaip per 20 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
2. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt)/veikla/seniunijos/Kaltinenu ir Kaltinėnų seniūnijos ir Gineikių kaimo bendruomenės skelbimų lentose.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Valdemaras Jasevičius